Rikthehet makina e dashur e polakëve
Në Poloni do të fillojë prodhimi i makinës klasike polake të periudhës së Luftës së Ftohtë, Syrena.
Makina Syrena është simbol i industrisë polake të automobilëve në periudhën sovjetike. Mes viteve 1957 dhe 1983 në Bielsko-Biala të Polonisë, u prodhuan mbi gjysëm milioni Syrena. Tani kjo markë është kthyer sërish në treg. Dariusz Fabisiak, është president i firmës AMZ Kutno: Ata vendosën të rifillojnë prodhimin e makinave polake, duke ndërtuar një model të ri Syrenka, siç e quan atë me përkëdheli Fabisiak. Modeli i ri Syrena S201 - u inaugurua në fillim të muajit, me një reklamë të veçantë. Kompania AMZ Kutno e paraqiti atë si ringjalljen e drejtpërdrejtë të makinës FSO Syrena. Iwona Wendel, zëvendësministre e infrastrukturës dhe zhvillimit, thotë se shpreson që makina e re t'i japë një shtytje ekonomisë polake: Industria e automobilëve të prodhuar në Poloni kaloi kohë të vështira pas rënies së komunizmit në vitin 1989. Andrzej Stasiak, është kryeinxhinier i uzinës: Dariusz Fabisiak, presidenti i firmës AMZ Kutno, thotë se prodhimi i makinës S201 do të fillojë pas dy vjetësh. Tani kompania po punon për përcaktimin e kostos dhe po kërkon investitorë të interesuar për prodhimin e makinës.